b"\n_START_ARTICLE_\nHostal de Ferriols\n_START_SECTION_\nDescripci\xc3\xb3\n_START_PARAGRAPH_\nConstrucci\xc3\xb3 que respon a l'esquema cl\xc3\xa0ssic de masia, amb la coberta a dues vessants i el carener perpendicular a la fa\xc3\xa7ana, orientada a llevant. Les obertures s\xc3\xb3n petites finestres allindanades que es distribueixen irregularment al llarg dels murs de la masia, especialment al primer pis. La fa\xc3\xa7ana de llevant, la m\xc3\xa9s modificada, t\xc3\xa9 oberta una moderna balconada de fusta fruit de les \xc3\xbaltimes actuacions fetes a la casa que la van adaptar com a segona resid\xc3\xa8ncia.\n_START_SECTION_\nHist\xc3\xb2ria\n_START_PARAGRAPH_\nL'hostal fou constru\xc3\xaft a comen\xc3\xa7aments del segle XVIII al peu del cam\xc3\xad ral que des de Manresa arribava a Berga, en un sector prop de la qual es trobaven els camins de Viver, de Merola i de Puig-reig. L'Hostal era propietat de la fam\xc3\xadlia Farriols i fou constru\xc3\xaft per un mestre d'obres de Gironella."